Octubre Centre de Cultura Contemporània

La recerca d’Ítaca. La poesia de Lluís Alpera
2024-09-13 19:00 - 2024-10-11 19:00 (Europe/Andorra) | Sala d’exposicions
Lluís Alpera va nàixer al Cabanyal l’any 1938 i va morir a Alacant el 2018. Poeta, professor, crític, animador cultural i fundador del Departament de Filologia Catalana de la Universitat d’Alacant.
És autor d’una vintena de poemaris; els primers s’agrupen en el volum Dades de la història civil d’un valencià (1980) i en el darrer Ulisses i la Mar dels Sargassos (2017) es recull la seua obra completa. El conjunt dels seus textos crítics s’agrupen en els volums Sobre poetes valencians i altres escrits (1990-2008).
Aquesta exposició repassa la seua obra poètica, en segueix l’evolució al llarg de les darreres dècades i en destaca la connexió amb els corrents ideològics i estètics del moment.

Organitza:
Servei de Llengües
Departament de Filologia Catalana
Grup de Recerca de Literatura Contemporània
Vicerectorat d’Estudis, Qualitat i Llengües de la Universitat d’Alacant

Col·labora:
Arxiu General Universitat d’Alacant
Biblioteca de la Universitat d’Alacant
Institut Interuniversitari de Filologia Valenciana
Comissaris:
Enric Balaguer Pascual i Faust Ripoll Domènech
Disseny:
Stefano Beltrán Bonella
Agraïments:
David Alpera i Arxiu EL TEMPS

Sopar Estellés 2024
2024-09-26 19:30 | Cafeteria
Celebració del tradicional Sopar Estellés d’Acció Cultural del País Valencià en col·laboració amb l’Associació d’Escriptors en Llengua Catalana, el PEN Català, Òmnium Cultural i l’Obra Cultural Balear. Aquest any és especial ja que celebrem el centenari del naixement del poeta de Burjassot.
L’acte, com en els darrers anys, comptarà amb connexions en directe amb altres territoris de llengua catalana com Perpinyà, Palma, Barcelona, Andorra i amb la ciutat de Brussel·les.
A més de la lectura de poemes podrem gaudir de l’actuació teatral de Criatura Teatre amb l’espectacle “Vicent romput”
Preu sopar: 15 €
